Vista la convocatòria de vaga formulada pels sindicats STAJ, CSI-F, UGT i CCOO (amb registre d'entrada de 5 de novembre de 2018), que està prevista per al dia 16 de novembre de 2018, de 0.00 a 24.00 hores, i que afecta a tots els cossos nacionals de l'Administració de Justícia (lletrats de l'Administració de Justícia, gestió processal i administrativa, tramitació processal i administrativa, auxili judicial, metges forenses i facultatius, tècnics especialistes, ajudants de laboratori de l'Institut Nacional de Toxicologia i Ciències Forenses) i tots els àmbits de l'Administració de Justícia de tot l'Estat;
Vist que el Departament de Justícia té competència sobre la gestió del personal del cos de gestió processal i administrativa, tramitació processal i administrativa, auxili judicial i metges forenses;
Vist que el servei que donen els funcionaris convocats a la vaga és un servei necessari per al desenvolupament de la funció de l'Administració de Justícia i, en concret, per al funcionament adequat de jutjats i tribunals, que necessiten el personal administratiu per desenvolupar la seva funció i poder, així com per garantir la tutela judicial efectiva, tal com assenyala l'article 24 de la Constitució;
Vist que cal compatibilitzar el legítim dret de vaga amb el manteniment dels serveis essencials per garantir els drets constitucionals, tal com disposa l'article 28.2 de la Constitució;
Vist que s'han d'establir uns serveis mínims que garanteixin la tutela judicial efectiva, cal vetllar, en especial, per les qüestions relatives a l'entrada i registre de tots els escrits, tant els que donen lloc a la incoació d'un procediment com els de tràmit, per tal d'assegurar la valoració de la urgència en la seva tramitació a les persones que tenen encomanada aquesta tasca, com són els jutges i jutgesses i els secretaris i secretàries, per tal d'evitar la pèrdua o perjudici greu en els drets i els interessos de les persones; també cal vetllar per altres qüestions que requereixin mesures cautelars i provisionals i, en tot cas, pels serveis dels jutjats de guàrdia; les actuacions urgents que en l'àmbit penal són imprescindibles, com són les de crida i cerca, i declaració d'imputats, així com vistes urgents i assumptes de família o de menors que han de ser atesos de manera immediata, i l'actuació necessària dels metges forenses, en el nombre adient per poder donar compliment al que disposa la Llei d'enjudiciament criminal, així com del nombre suficient de funcionaris, per poder atendre els registres civils, més tenint en compte que el gran nombre d'estrangers a Catalunya comporta moltes actuacions pel que fa a la tramitació de nacionalitats, sobretot a les grans ciutats.
Atès que la doctrina fixada pel Tribunal Constitucional sobre el dret de vaga en les sentències 11/1981, 26/1981, 33/1981, 1/1986, 53/1988, 27/1989 i 43/1990, entre d'altres, determina que el dret de vaga, com tot dret, pot experimentar limitacions o restriccions en el seu exercici derivades de la seva connexió amb altres drets o béns constitucionalment protegits, i que la consideració de dret essencial no significa la supressió del dret de vaga dels treballadors; igualment, la vaga ha de mantenir una capacitat de pressió suficient per aconseguir els seus objectius davant de l'Administració, en principi destinatària del conflicte, la qual cosa implica que no se li ha d'afegir la pressió addicional del dany innecessari que pateix la comunitat com a usuària dels serveis públics.
Vist que en data 8 de novembre de 2018 les parts, en tràmit d'audiència, han arribat a un acord sobre el contingut dels serveis mínims, que cal considerar adequat a la situació que planteja la vaga i que tracta de mantenir un equilibri entre el dret de vaga i el dret de tutela judicial efectiva;
Vist que la vaga afecta el personal funcionari en l'àmbit de la Comunitat Autònoma de Catalunya, que les funcions d'execució en matèria laboral són competència de la Generalitat de Catalunya segons l'article 103.4 de l'Estatut d'autonomia de Catalunya, i que la competència en matèria de l'Administració de Justícia es basa en el que disposa l'Estatut d'autonomia de Catalunya;
Atès que en vagues anteriors en el mateix àmbit es van dictar les ordres EMO/242/2013, d'11 d'octubre; EMO/205/2013, de 29 d'agost; EMO/354/2012, de 9 de novembre, i EMO/69/2012, de 26 de març;
Vist que s'ha demanat informe a la Secretaria General del Departament de Justícia;
Atès el que disposen l'article 28.2 de la Constitució; l'article 170.1.i) de l'Estatut d'autonomia de Catalunya; l'article 10.2 del Reial decret llei 17/1977, de 4 de març, i el Decret 120/1995, de 24 de març, de la Generalitat de Catalunya, i les sentències del Tribunal Constitucional 11/1981, de 8 d'abril; 26/1981, de 17 de juliol; 33/1981, de 5 de novembre; 51/1986, de 24 d'abril; 27/1989, de 3 de febrer; 43/1990, de 15 de març, i 122/1990 i 123/1990, de 2 de juliol,
La situació de vaga anunciada pels sindicats STAJ, CSI-F, UGT i CCOO que està prevista per al dia 16 de novembre de 2018, de 0.00 a 24.00 hores, en l'àmbit de Catalunya i per als cossos de gestió processal i administrativa, tramitació processal i administrativa, auxili judicial i metges forenses, s'entén condicionada als serveis essencials següents:
Jutjats que estiguin de guàrdia: 100% dels efectius adscrits a cada tipus de guàrdia.
Tribunal Superior de Justícia: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa en cada sala, i 1 funcionari/ària del cos d'auxili judicial per a la Sala Contenciosa i 1 per a la Civil i Penal i Social.
Audiències provincials, sales civils i penals: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per cada secció, i 1 funcionari/ària del cos d'auxili judicial per cada quatre seccions.
Barcelona: 1 funcionari/ària del cos de tramitació processal i administrativa o 1 funcionari/ària del cos de gestió processal i administrativa per a cadascun dels serveis de registre i repartiment i el personal del torn diari de la informàtica de la guàrdia, i 1 funcionari/ària per al servei de presentació d'escrits de termini.
Fora de Barcelona: 1 funcionari/ària.
Servei comú de registre d'escrits d'òrgans col·legiats: 1 funcionari/ària per al servei de registre i repartiment.
Jutjats de primera instància i instrucció: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per cada dos jutjats a l'ordre civil, i 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per cada jutjat a l'ordre penal.
Jutjats de primera instància, jutjats mercantils i jutjats contenciosos administratius:
1 funcionari/ària del cos de gestió processal i administrativa i 1 funcionari/ària del cos d'auxili judicial, per cada quatre jutjats, i 1 funcionari/ària del cos de tramitació processal i administrativa per cada dos jutjats.
En l'àmbit concursal de Barcelona, 1 funcionari/ària per a la presentació d'escrits.
Jutjats d'instrucció: 1 funcionari/ària del cos de gestió processal i administrativa, 1 funcionari/ària del cos de tramitació processal i administrativa i, per cada quatre jutjats, 1 funcionari/ària del cos d'auxili judicial.
A Barcelona: 1 funcionari/ària del cos de gestió processal i administrativa per cada dos jutjats; 1 funcionari/ària del cos de tramitació processal i administrativa per cada tres jutjats, i 1 funcionari/ària del cos d'auxili judicial per cada quatre jutjats.
Fora de Barcelona: 1 funcionari/ària del cos de gestió processal i administrativa; 1 funcionari/ària del cos de tramitació processal i administrativa per jutjat, i, per cada tres jutjats, 1 funcionari/ària del cos d'auxili judicial.
A Barcelona: 1 funcionari/ària del cos de gestió processal i administrativa i 1 funcionari/ària del cos d'auxili judicial per cada quatre jutjats, i 1 funcionari/ària del cos de tramitació processal i administrativa per cada dos jutjats.
Fora de Barcelona: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa a cada jutjat, i, per cada dos jutjats, 1 funcionari/ària del cos d'auxili judicial.
Jutjats de vigilància penitenciària: 1 funcionari/ària del cos de gestió processal i administrativa; 1 funcionari/ària del cos de tramitació processal i administrativa, i 1 funcionari/ària del cos d'auxili judicial.
Jutjats únics de violència sobre la dona:
A Barcelona ciutat: 1 funcionari/ària del cos de gestió processal i administrativa; 1 funcionari/ària del cos de tramitació processal i administrativa, i 1 funcionari/ària del cos d'auxili judicial per a tots els jutjats.
Resta del territori: 1 funcionari/ària del cos de gestió processal i administrativa; 1 funcionari/ària del cos de tramitació processal i administrativa, i 1 funcionari/ària del cos d'auxili judicial.
Jutjats de menors: 1 funcionari/ària a Barcelona, 1 funcionari/ària a Tarragona,
1 funcionari/ària a Lleida i 1 funcionari/ària a Girona.
Serveis comuns processals generals de Girona: 1 funcionari/ària per atendre els serveis de registre i repartiment, 1 funcionari/ària per a la presentació d'escrits de termini i 4 funcionaris del cos d'auxili judicial (1 per al Jutjat de Violència sobre la Dona, 1 per a les 4 seccions de l'Audiència Provincial, 1 per Contenciós Administratiu en matèria d'estrangeria i 1 per a la Unitat Processal de Suport Directe Social).
Serveis comuns processals generals d'Olot i la Seu d'Urgell: 1 funcionari/ària per atendre els serveis de registre i repartiment i 1 funcionari/ària per a la presentació d'escrits de termini.
Serveis comuns processals generals de Cornellà de Llobregat, el Vendrell, el Prat de Llobregat, Amposta, Sant Boi de Llobregat, Balaguer, Santa Coloma de Gramenet, Vilafranca del Penedès, Blanes i Cerdanyola del Vallès: 1 funcionari/ària per atendre els serveis de registre i repartiment, 1 funcionari/ària per a la presentació d'escrits de termini, i 1 funcionari del cos d'auxili judicial (amb funcions de guàrdia).
Servei Comú Processal d'Execució Penal de Girona: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa.
Serveis comuns processals d'execució de Cornellà de Llobregat, el Vendrell, el Prat de Llobregat, Amposta, Sant Boi de Llobregat, Santa Coloma de Gramenet, Vilafranca del Penedès, Blanes i Cerdanyola del Vallès: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa.
Servei Comú Processal General i d'Execució de Balaguer: 1 funcionari/ària per atendre els serveis de registre i repartiment; 1 funcionari/ària per a la presentació d'escrits de termini; 1 funcionari del cos d'auxili judicial (el de guàrdia); 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per a la secció d'execució penal.
Unitats processals de suport directe de Girona: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per a la jurisdicció civil, 1 per a la penal, 1 per a la de menors, 1 per a la contenciosa i 1 per a la social.
Unitats processals de suport directe d'Olot, la Seu d'Urgell, Cornellà de Llobregat, el Vendrell, el Prat de Llobregat, Amposta, Sant Boi de Llobregat, Santa Coloma de Gramenet, Vilafranca del Penedès, Balaguer, Blanes i Cerdanyola del Vallès: 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa per a la jurisdicció civil i 2 per a la penal (1 dels quals tindrà assignades les funcions en matèria de violència sobre la dona).
De Barcelona ciutat: 1 funcionari/ària de la secció de defuncions, i 1 funcionari/ària del cos de gestió processal i administrativa o 1 funcionari/ària del cos de tramitació processal i administrativa, per atendre les altres funcions de registre.
Fora de Barcelona ciutat: 1 funcionari/ària.
Fiscalia Superior i provincials: 1 funcionari/ària del cos de gestió processal i administrativa, 1 funcionari/ària del cos de tramitació processal i administrativa i 1 funcionari/ària del cos d'auxili judicial, a cadascuna de les fiscalies.
Servei de guàrdia de les fiscalies: tot el personal adscrit a la guàrdia.
Seccions i adscripcions de la Fiscalia: el funcionari/ària que estigui adscrit a la guàrdia i, en les que no hi hagi guàrdia, 1 funcionari per a cada secció o adscripció territorial.
Per atendre qualsevol incidència derivada de la Llei orgànica 5/2000, de 12 de gener, reguladora de la responsabilitat penal dels menors, tot el personal adscrit a la guàrdia.
Institut de Medicina Legal i Ciències Forenses de Catalunya (IMLCFC):
Servei de guàrdia en àrees i partits judicials: 100% dels efectius adscrits a la guàrdia.
Partits judicials on hi hagi adscrits un o més metges forenses: 1 metge/essa forense.
Servei de Patologia Forense i Servei de Clínica Medicoforense de Barcelona: el 30% dels metges/esses forenses, 1 funcionari/ària del cos de tramitació processal i administrativa i 1 funcionari/ària del cos d'auxili judicial per a cada centre de treball.
Servei de Laboratori Forense a Barcelona: 1 funcionari/ària del cos de tramitació processal i administrativa.
Serveis centrals de l'IMLCFC (6a planta Edifici G): 1 funcionari/ària del cos de tramitació processal i administrativa i 1 funcionari/ària del cos d'auxili judicial.
El nombre de funcionaris que s'esmenta en aquest apartat s'ha de mantenir també en cas que el nombre de jutjats sigui inferior al que s'estableix en la determinació dels serveis mínims.
El Departament de Justícia, un cop escoltat el Comitè de Vaga, ha de determinar el personal estrictament necessari per al funcionament dels serveis mínims que estableix l'article anterior, exclòs el del Comitè de Vaga.
Aquests serveis mínims els ha de prestar, preferentment, si n'hi ha, el personal que no exerceixi el dret de vaga.
El Departament de Justícia s'ha d'assegurar que les persones designades per fer els serveis mínims rebin una comunicació formal i efectiva de la designació.
El personal destinat a cobrir els serveis mínims que determina l'article 1 està subjecte als drets i els deures que estableix la normativa vigent.
Les parts han de donar prou publicitat a la vaga perquè la ciutadania en tingui coneixement.
Notifiqueu aquesta Ordre a les persones interessades per al seu compliment i trameteu-la al Diari Oficial de la Generalitat de Catalunya perquè es publiqui.
Conseller de Treball, Afers Socials i Famílies